[{"text_idx": "#000002", "text": "Y Bwthyn, Rhos y Cribed"}, {"text_idx": "#000003", "text": "Gyda golygfeydd godidog o harbwr bach Porthclais ar arfordir hynod brydferth gorllewin Cymru saif bythynod gwyliau Rhos y Cribed dafliad carreg o Dyddewi. Mae\u2019r bwthyn nodedig, sydd newydd ei adnewyddu wedi ei leoli oddi mewn i Barc Cenedlaethol Arfordir Sir Benfro, ac yma gallwch fwynhau gwyliau hunan-ddarpar moethus yn un o ardaloedd prydferthaf penrhyn Tyddewi."}, {"text_idx": "#000004", "text": "Mae bwthyn a ffermdy gwyliau Rhos y Cribed ar gyrion dinas hanesyddol Tyddewi wedi eu nodi o werth hanesyddol rhestredig Gradd ll. Gyda golygfeydd prydferth o harbwr Porthclais i\u2019r De Orllewin ac Eglwys Gadeiriol hynafol Tyddewi i\u2019r Gogledd Ddwyrain, mae ymwelwyr i Rhos y Cribed wrth galon y gorau sydd gan Sir Benfro i\u2019w gynnig."}, {"text_idx": "#000005", "text": "Adeiladwyd y ffermdy hynod yma yn y 18fed ganrif ar ymyl cwm yr afon Alun sy\u2019n llifo i harbwr Porthclais ac mae\u2019r enw Rhos y Cribed yn deillio o\u2019i leoliad hardd. Yn adeilad sylweddol, mae\u2019n bosib mai\u2019r ty\u0302 yma oedd cartref yr harbwr feistr pan oedd harbwr Porthclais yn llawer prysurach nag ydyw heddiw! Mae nifer o esiamplau eraill o ffermdai \u2018bach-a-mawr\u2019 yn ardal Tyddewi, y rhan fwyaf yn dyddio o\u2019r 1860au. Credir mai\u2019r gweision a\u2019r morwynion fyddai\u2019n byw yn y rhan \u2018fach\u2019 \u2013 sef y Bwthyn."}, {"text_idx": "#000007", "text": "Lleoliad gwych, yn swatio ar ben un o gymoedd bach hyfryd Parc Cenedlaethol Arfordir Sir Benfro gyda golygfeydd o Dyddewi ac allan i\u2019r mo\u0302r o harbwr Porthclais.\nMae tair ystafell wely ddwbl yn y Bwthyn hyfryd yma sydd wedi ei gynllunio\u2019n gain a\u2019i ddodrefni\u2019n ofalus i fod yn gartre i ffwrdd o gartre yn addas i bob oedran.\nYn ganolbwynt gwych i\u2019r llawr gwaelod agored mae simne hynafol arbennig gyda \u2018meinc\u2019 ei hun \u2013 lle eistedd ar ochr y lle ta\u0302n, yr union le i gynhesu wrth y ta\u0302n stof pren sydd yno erbyn hyn. Mae\u2019r lolfa groesawgar a\u2019r ardal fwyta ar flaen y bwthyn yn arwain i\u2019r gegin fach glud.\nOs mai coginio sy\u2019n mynd a\u0302\u2019ch bryd chi, byddwch chi\u2019n siwr o werthfawrogi\u2019r gegin fach a\u2019i hadnoddu chwaethus.\nO\u2019r ddwy ddwy ystafell wely ddwbl ym mlaen y ty\u0302 gallwch fwynhau golygfeydd sy\u2019n ymestyn tuag at Dyddewi a harbwr Porthclais, ac yn y cefn mae ystafell wely dwbl wedi ei chynllunio\u2019n arbennig.\nMae\u2019r cynllun chwaethus yn yr ystafell ymolchi deuluol a\u2019r ty\u0302 bach ar y llawr gwaelod yn sicrhau na fydd y Bwthyn yma yn cael ei gamgymryd am drigfan y gweision!\nDoes ond rhaid camu allan o\u2019r Bwthyn i grwydro Llwybr Cenedlaethol Arfordir Sir Benfro. Gallwch bysgota crancod o fur porthladd bach Porthclais neu efallai y byddwch yn ddigon anturus i fyned allan i\u2019r mo\u0302r ar gwch neu gaiac. Mae llwybr arfordir Sir Benfro yn gyrchfan delfrydol i gerddwyr, i wylio adar, i fotanegwyr ac i bawb sy\u2019n dwli ar fyd natur."}, {"text_idx": "#000012", "text": "Yn cysgu 10: 5 ystafell wely. Ystafelloedd ymolchi teuluol a 3 ystafell ymolchi en-suite ac ystafell cotiau.\nTy\u0302 Hir, Rhos y Cribed\nSleeps 4: 2 doubles, family bathroom & ground-floor cloakroom. Wheelchair access friendly."}, {"text_idx": "#000013", "text": "Yn cysgu 10: 5 ystafell wely. Ystafelloedd ymolchi teuluol a 3 ystafell ymolchi en-suite ac ystafell cotiau."}, {"text_idx": "#000014", "text": "Ty\u0302 Hir, Rhos y Cribed"}, {"text_idx": "#000015", "text": "Sleeps 4: 2 doubles, family bathroom & ground-floor cloakroom. Wheelchair access friendly."}, {"text_idx": "#000017", "text": "Yn cysgu 6: 2 ystafell ddwbl ac 1 gyda gwely bync. Ystafell ymolchi teuluol ac ystafell gotiau ar y llawr gwaelod."}, {"text_idx": "#000018", "text": "Ty\u0302 Cornel, Rhos y Cribed"}, {"text_idx": "#000019", "text": "Sleeps 6: 3 doubles, 3 ensuites."}, {"text_idx": "#000020", "text": "Ty\u0302 Twt, Rhos y Cribed"}, {"text_idx": "#000021", "text": "Sleeps 2: 1 double, ensuite & cloakroom."}, {"text_idx": "#000022", "text": "* Darparir gobenyddion, duvets, lliain gwely a thywelion ystafell ymolchi. Dydd Gwener i gyrraedd ac ymadael, caniateir 1 ci i bob uned.Pwynt gwefru EV. Sori, dim ysmygu."}, {"text_idx": "#000025", "text": "E: info@rhosycribed.comWebsite design by Pentagon"}]